Ֆեդերիկո Բարոչչի

Ֆեդերիկո Բարոչչի, ծնյալ Ֆեդերիկո Ֆիորի, կոչվել է նաև Ֆիորի դա Ուրբինո (, հանդիպում է նաև ազգանվան գրության Barozzi տարբերակը, ), Վերածննդի դարաշրջանի իտալացի նկարիչ և փորագրանկարիչ, ով համարվել ու համարվում է իր ժամանակի առավել աչքի ընկած և առավել մեծ ազդեցություն գործած նկարիչը Կենտրոնական Իտալիայում Նա ճանաչվել է որպես մաներիզմի ուշ շրջանի և վաղ բարոկկոյի ժամանակների խոշորագույն արվեստագետ, ով իր արվեստով ճանապարհ է հարթել Ռուբենսի համար։

Կենսագրություն 
Մանուկ հասակում աշակերտել է հորը՝ քանդակագործ Ամբրոջո Բարոչչիին, ապա՝ ուրբինոցի մաներիստ նկարիչ Բատիստա Ֆրանկոյին (մոտ. 1510-1561), որից հետո քեռու՝ ճարտարապետ Բարտոլոմեո Ջենգայի (1518-1558) հետ մեկնել է Պեզարո, 1548 թվականին՝ Հռոմ, որտեղ աշխատակցել է ժամանակի համբավավոր մաներիստ նկարիչների՝ Տադեո և Ֆեդերիկո Ցուկկարիներին։

Ստեղծագործություններ 

Ֆեդերիկո Բարոչչի հիմնականում ապրել է հայրենի Ուրբինոյում, կրոնական թեմաներով նկարներ ստեղծել իր բնօրրանի,, ինչպես նաև Արեցոյի, Ռավեննայի, Պեզարոյի, Միլանի, Պերուջայի, Հռոմի, Ջենովայի եկեղեցիներում։ Մի շարք գործեր ստեղծել է Ռուդոլֆ II կայսեր, Իսպանիայի արքա Ֆիլիպ II-ի, Հռոմի պապ Պիոս IV-ի պատվերով։

Ֆեդերիկո Բարոչչի ուշ շրջանի աշխատանքներում մաներիզմի տարրերն արդեն գրեթե բացակայում են, և դրսևորվում է բարոկկոյի հաղթական մուտքը (Błogosławiona Michalina z Pesaro, Święty Hieronim)։ Նա առանձնահատուկ ուշադրություն է նվիրել գույնին, կիրառել վառ երանգներով երփնապնակ։ Նուրբ, թեթև լուսավորմամբ ստեղծել է ներդաշնակորեն համադրվող գույների սահունություն։ Սիրում էր կրկնել, որ՝ «Ինչպես հնչյունների ներդաշնակությունը հաճույք է պարգևում ունկերին, այդպես էլ գծերի, գույների, երանգների ներդաշնակությունը՝ աչքերին»։

Բարոչչիի արվեստն իր ազդեցությունն է թողել կերպարվեստի Սիենայի և Բոլոնիայի դպրոցների ներկայացուցիչների, ինչպես նաև 17-18-րդ դարերի շատ նկարիչների ոճի վրա (ներառյալ Ռենիին, Ռուբենսին, Ֆրանչեսկո Վաննիին, Վենտուրա Սալիմբենիին և այլ նշանավոր արվեստագետների)։

Պատկերասրահ

Ծանոթագրություններ

Գրականություն 
 Ian F. Verstegen։ Federico Barocci and the Oratorians: Corporate Patronage and Style in the Counter-Reformation. Pennsylvania State University Press, University Park 2015, ISBN 978-1-61248-132-6.
 Georg Kaspar Nagler - Neues allgemeines Künstler-Lexicon, 1835։ Online=https://books.google.it/books?id=90DIdiUZZzAC&pg=RA1-PA278&dq=barroccio+barozzi&hl=it&sa=X&ved=2ahUKEwidq6uV1qr0AhWRyqQKHVADCV8Q6AF6BAgJEAM#v=onepage&q&f=false |Abruf=2021-11-22
 Wolf Stadler, Peter Wiench (Hrsg.)։ Lexikon der Kunst. Band 2, S. 6 ff., Karl Müller Verlag, Erlangen.
 Harald Olsen։ Federico Barocci. Kopenhagen 1962 (mit Werkverzeichnis).
 Rudolf Heinrich Krommes։ Studien zu Frederigo Barocci. Seemann Verlag, Leipzig 1912.
 Giovanni Pietro Bellori։ Le vite de’ pittori, sculturi ed architetti moderni. Rom 1672.
 Ian Verstegen։ Federico Barocci and the Science of Drawing in Early Modern Italy. Heidelberg 2019. doi։10.11588/arthistoricum.468

Արտաքին հղումներ 

 picsearch.de
 nationalgallery.org.uk 
 metmuseum.org

‎

Իտալացի նկարիչներ
Վերածննդի նկարիչներ
Մաներիզմ
Բարոկկո ոճի նկարիչներ‎